**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2018 M. RUGSĖJO 14 D. SPRENDIMO NR.** [**5TS-1400**](http://dvs.lazdijai.lt:8008/document/48939) **„DĖL LAZDIJŲ RAJONO SAVIVALDYBĖS BIUDŽETINIŲ ĮSTAIGŲ DIDŽIAUSIO LEISTINO PAREIGYBIŲ SKAIČIAUS PATVIRTINIMO“ PAKEITIMO**

2020 m. rugsėjo 21 d. Nr. 34-521

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės tarybos 2018 m. rugsėjo 14 d. sprendimo Nr. [5TS-1400](http://dvs.lazdijai.lt:8008/document/48939) „Lazdijų rajono savivaldybės biudžetinių įstaigų didžiausio leistino pareigybių skaičiaus patvirtinimo“ priedą „Lazdijų rajono savivaldybės biudžetinių įstaigų didžiausias leistinas pareigybių skaičius“ ir išdėstyti jį nauja redakcija (pridedama).
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Asta Zablackienė, tel. 8 612 97 406

|  |
| --- |
| Lazdijų rajono savivaldybės tarybos  2018 m. rugsėjo 14 d.  sprendimo Nr. 5TS-1400  priedas  Lazdijų rajono savivaldybės tarybos 2020 m. rugsėjo d. sprendimo Nr. 5TS- redakcija) |

**LAZDIJŲ RAJONO SAVIVALDYBĖS BIUDŽETINIŲ ĮSTAIGŲ**

**DIDŽIAUSIAS LEISTINAS PAREIGYBIŲ SKAIČIUS**

|  |  |  |  |
| --- | --- | --- | --- |
| Eil. Nr. | Švietimo įstaigos pavadinimas | Pareigybių skaičius | Iš jų mokytojų (bendrojo ugdymo) |
| 1. | Lazdijų Motiejaus Gustaičio gimnazija | 189 | 96\* |
| 2. | Lazdijų r. Seirijų Antano Žmuidzinavičiaus gimnazija | 61 | 22 |
| 3. | Lazdijų r. Veisiejų Sigito Gedos gimnazija | 109 | 33 |
| 4. | Lazdijų r. Šeštokų mokykla | 40 | 16 |
| 5. | Lazdijų r. Šventežerio mokykla | 37 | 15 |
| 6. | Lazdijų mokykla-darželis ,,Kregždutė“ | 54 | 7,3 |
| 7. | Lazdijų mokykla-darželis „Vyturėlis“ | 56 | 8,3 |
| 8. | Lazdijų  meno mokykla | 30,50 | 24,00 |
| 9. | Lazdijų krašto muziejus | 10,25 | - |
| 10. | Lazdijų rajono savivaldybės viešoji biblioteka | 45,00 | - |
| 11. | Lazdijų rajono savivaldybės visuomenės sveikatos biuras | 12,95 | - |
| 12. | Lazdijų rajono savivaldybės socialinės globos centras ,,Židinys“ | 22,50 | - |

\* Lavinamųjų ir socialinių įgūdžių klasėse pareigybių skaičius skaičiuojamas su švietimo pagalbos specialistų pareigybėmis (Mokymo lėšų apskaičiavimo, paskirstymo ir panaudojimo tvarkos aprašo 20 punktas).

**LAZDIJŲ RAJONO SAVIVALDYBĖS TARYBOS SPRENDIMO PROJEKTO ,,DĖL LAZDIJŲ RAJONO SAVIVALDYBĖS TARYBOS 2018 M. RUGSĖJO 14 D. SPRENDIMO NR.** [**5TS-1400**](http://dvs.lazdijai.lt:8008/document/48939) **„DĖL LAZDIJŲ RAJONO SAVIVALDYBĖS BIUDŽETINIŲ ĮSTAIGŲ DIDŽIAUSIO LEISTINO PAREIGYBIŲ SKAIČIAUS PATVIRTINIMO“ PAKEITIMO”**

**AIŠKINAMASIS RAŠTAS**

2020 m. rugsėjo 14 d.

Lazdijai

Lazdijų rajono savivaldybės tarybos sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

Šio sprendimo projekto tikslas – pakeisti Lazdijų rajono savivaldybės tarybos 2018 m. rugsėjo 14 d. sprendimo Nr. 5TS-1400 „Lazdijų rajono savivaldybės biudžetinių įstaigų didžiausio leistino pareigybių skaičiaus patvirtinimo“ priedą „Lazdijų rajono savivaldybės biudžetinių įstaigų didžiausias leistinas pareigybių skaičius“ ir išdėstyti jį nauja redakcija. Priedas keičiamas atsižvelgiant į po mokyklų tinklo pertvarkos pasikeitusį dalies bendrojo ugdymo mokyklų juridinį statusą – penkios pagrindinės mokyklos po reorganizavimo tapo gimnazijų skyriais ir jų pareigybių skaičius priskirtas po reorganizavimo veiklą tęsiančioms gimnazijoms. Bendrojo ugdymo mokyklų pareigybių skaičius tikslinamas kasmet, atsižvelgiant į einamaisiais mokslo metais suformuotų komplektų skaičių ir pateiktus švietimo įstaigų prašymus. Lazdijų meno mokyklos, Lazdijų krašto muziejaus, Lazdijų rajono savivaldybės viešosios bibliotekos, Lazdijų rajono savivaldybės visuomenės sveikatos biuro, Lazdijų rajono savivaldybės socialinės globos centro „Židinys“ pareigybių skaičius nesikeičia.

Projektu bendrojo ugdymo mokykloms siūloma nustatyti 546 (-16) pareigybes **(**siūlomas pareigybių skaičius suapvalintas į didesnio sveiko skaičiaus pusę):

|  |  |  |
| --- | --- | --- |
| Švietimo įstaigos pavadinimas | Siūlomas tvirti pareigybių skaičius | Pastabos |
| Lazdijų Motiejaus Gustaičio gimnazija | 189 | **Lazdijų Motiejaus Gustaičio gimnazija** – 109,24 pareigybės. Mažinama 1 darbininko pareigybė, 0,5 budėtojo pareigybės ir 1,5 pareigybės valytojo. Papildomai pridedamos 1,55 mokytojų pareigybės ir 1 mokytojo padėjėjo pareigybė.  **Aštriosios Kirsnos pagrindinio ugdymo skyrius** – 29,23 pareigybės. Mažinama 1 direktoriaus pareigybė. Papildomai pridedama 1 mokytojo pareigybė ir 1,25 mokytojo padėjėjo pareigybės.  **Krosnos pagrindinio ugdymo skyrius** – 31,28 pareigybės. Mažinama 1 direktoriaus pareigybė, 1 mokytojo pareigybė.  **Kučiūnų pagrindinio ugdymo skyrius** – 18,97 pareigybės. Mažinama 1 direktoriaus pareigybė ir 1 mokytojo pareigybė. Papildomai pridedama 0,25 mokytojo padėjėjo pareigybės. |
| Lazdijų r. Seirijų Antano Žmuidzinavičiaus gimnazija | 61 |  |
| Lazdijų r. Veisiejų Sigito Gedos gimnazija | 109 | **Veisiejų Sigito Gedos gimnazija** – 83,75 pareigybės. Mažinama 0,25 pailgintos dienos grupės auklėtojo pareigybės, 0,5 pagalbinio darbininko pareigybės ir 0,5 kiemsargio ir 05 raštvedžio pareigybių. Papildomai pridedama 3 virėjų pareigybės, 1,42 mokytojų pareigybės, 0,5 ikimokyklinio ugdymo mokytojo padėjėjo pareigybės.  **Kapčiamiesčio E. Pliaterytės pagrindinio ugdymo skyrius** – 24,71 pareigybės. Mažinama 1 direktoriaus ir 1,42 mokytojo pareigybė. |
| Lazdijų r. Šeštokų mokykla | 40 | Papildomai nustatoma 1 mokytojo pareigybė ir 0,5 priešmokyklinio ugdymo mokytojo (auklėtojo) padėjėjo pareigybės. |
| Lazdijų r. Šventežerio mokykla | 37 | Papildomai nustatoma 1 mokytojo pareigybė. |
| Lazdijų mokykla-darželis ,,Kregždutė“ | 54 | Mažinama 1,7 mokytojų pareigybės ir 0,5 mokytojo padėjėjo pareigybės. Papildomai nustatoma 0,5 priešmokyklinio ugdymo mokytojo (auklėtojo) padėjėjo pareigybės. |
| Lazdijų mokykla-darželis „Vyturėlis“ | 56 | Mažinama 0,6 kryptino meninio ugdymo mokytojo pareigybės. Papildomai nustatoma 1,3 mokytojo pareigybė, 0,5 mokytojo padėjėjo pareigybės. |

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą Kapčiamiesčio, Krosnos, Kučiūnų pagrindinio ugdymo skyriams bus nustatytas mažesnis mokytojų pareigybių skaičius nei iki šiol, todėl sumažės dalies mokytojų darbo krūvis.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą. Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Rengiant projektą gauti specialistų vertinimai ir išvados*.* Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistė Asta Zablackienė.